La Cochera Cabaret representa la comèdia 'Un secreto a voces' este divendres 18 d'octubre
18 d’octubre 2024

_Un secreto a voces_ és el títol de l'obra de teatre que La Cochera Cabaret interpretarà hui divendres 18 d'octubre a les 20.30 hores a la Casa Municipal de Cultura del Port de Sagunt.

Les entrades per a gaudir d'esta comèdia en castellà, apta per a tots els públics, tenen un preu de 9 euros i poden comprar-se a través del següent enllaç: [https://www.agendasagunto.com/espectaculo/6/un-secreto-a-voces.html](https://www.agendasagunto.com/espectaculo/6/un-secreto-a-voces.html).

Álvaro Carrero és el director d'esta obra de teatre de 90 minuts de duració en la qual participen els següents actors i actrius: Pablo Puyol, Virginia Muñoz, Noemí Ruiz i Miguel Ángel Martín. Cal esmentar que esta comèdia forma part de la programació tardorenca del departament de Cultura de l'Ajuntament de Sagunt.

![](/media/trmbrj1b/img_8786_c.jpg?width=263&height=175&mode=max)La regidora de Cultura, Ana María Quesada, ha explicat que amb esta obra i els seus protagonistes tracten d'oferir a la ciutadania un tipus de teatre que permeta compartir rialles i bons moments: “_Un secreto a voces_ és una d'eixes pinzellades de canvi orientades cap a un teatre fresc i actual que estem introduint en la programació de la nostra agenda cultural”. La regidora de l'Ajuntament de Sagunt també ha avisat que pràcticament totes les entrades estan venudes: “Agraïsc la resposta del públic davant esta nova aposta que li oferim des de la delegació de Cultura”.

A més de les rialles i l'entreteniment, amb _Un secreto a voces_ també s'aprofundix en una història amb un conflicte que fa que els personatges mostren totes les seues complexitats sense caure en allò superficial. Un concepte tan antic com el secret, combinat amb una cosa tan actual com les _fake news_ fan d'esta història un perfecte còctel explosiu que porta al límit els quatre protagonistes d'esta obra.

![](/media/vaxjrg1l/un-secreto-a-voces_c.jpg?width=366&height=377&mode=max)

*   [](http://www.facebook.com/sharer.php?u=https://aytosagunto.es/va/actualitat/la-cochera-cabaret-representa-la-comedia-un-secreto-a-voces-este-divendres-18-d-octubre/ "Facebook")
*   [](http://twitter.com/share?url=https://aytosagunto.es/va/actualitat/la-cochera-cabaret-representa-la-comedia-un-secreto-a-voces-este-divendres-18-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-cochera-cabaret-representa-la-comedia-un-secreto-a-voces-este-divendres-18-d-octubre/ "Linked In")
*   [](mailto:?body=https://aytosagunto.es/va/actualitat/la-cochera-cabaret-representa-la-comedia-un-secreto-a-voces-este-divendres-18-d-octubre/)